28 



Rullesten. Af Planter træffes paa Stranden saa at sige kun 

 Strandkaal (Crambe maritima), Strandtidsel (Eryngium maritimum) 

 og hist og her lidt Strandsennep (Cakile maritima). Ud til 

 Stranden er der høje Skrænter af Grus og store Rullestene. Den 

 samme Natur: stenet Strand under ret høje Skrænter og med 

 den samme sparsomme Bevoksning, findes langs hele Oddens 

 Nordkyst. Dog findes der et Stykke, mellem Yderby og Gniben, 

 hvor Odden er ganske lav (gammel Havbund), og som — tør 

 jeg nok sige — er det mest gudsforladte Stykke Natur, jeg har 

 set her i Landet. Stedet er for saa vidt interessant, som der 

 her findes sikkert uudtømmelige Lejer af Rullesten. Det var 

 her, Tyskerne for en Del Aar siden købte et Stykke Jord og 

 anlagde en lille Havn, hvoraf en Del staar endnu. De har med 

 deres Gravemaskiner gravet og rodet i Jorden; men det, de har 

 taget, er kun som en Draabe af Havet. Rullestenene ligger 

 stadig i tykke Lag, og man finder ret store Strækninger, hvor 

 man af Planter kun ser Timian (Thymus serpylhim), Stenurt 

 (Sedum acre) og lidt spredt Lyng. Det indre af Odden er frugt- 

 bar, veldyrket Jord, og det samme gælder den yderste Spids, 

 Gniben, der som en mægtig Lerknold hæver sig op fra det lave, 

 stenede Stykke, man maa passere, inden man kommer derud; 

 da »Lyngen« var Havbund, var Gniben øjensynligt en 0. Mare- 

 halm mangler saa at sige ganske paa Oddens Nordside. Syd- 

 siden af Odden er mere lav. Der, hvor der paa Nordsiden findes 

 de trøstesløse, stenede Strækninger, findes paa Sydsiden en 

 større Engstrækning, Søen kaldet. Ellers ér Stranden indtil lidt 

 Øst for Overby lav og stenet; men efter at man har passeret 

 Overby, bliver den efterhaanden mere og mere sandet, saa at 

 man udfor Lumbsaas ved Roden af Odden og endda noget 

 længere Vest paa finder udpræget Sandstrand igen med nogen 

 Marehalm og et Stykke paa begge Sider af Lumbsaas med 

 Skrænter og Bakker lige ned mod Stranden. 



Stranden langs Sejrø Bugt indtil Høve er de fleste Steder 

 dækket af klitagtige Sanddynger med Marehalm. Lidt Plantage 

 er der ogsaa hist og her, men Klitterne er saa lave, at de lune, 

 lægivende Sænkninger, som Markpiberen sætter Pris paa, mangler. 

 Midt imellem Lumbsaas og Høve findes en mindre Engstrækning, 

 Kongeparten. 



Ved Høve begynder de høje Skrænter igen. Her er det de 

 fleste Steder Grusskrænter, og Kysten er høj lige til Dragsholm. 



